ప్రదీప్ పాణిగ్రాహి

ప్రదీప్ కుమార్ పాణిగ్రాహి (జననం 3 ఏప్రిల్ 1963)  భారతదేశానికి చెందిన  రాజకీయ నాయకుడు. ఆయన గోపాల్‌పూర్ నుండి మూడుసార్లు శాసనసభ్యుడిగా ఎన్నికై రాష్ట్ర ప్రభుత్వంలో ఉన్నత విద్యా మంత్రిగా పని చేసి 2024లో జరిగిన లోక్‌సభ ఎన్నికలలో బెర్హంపూర్ నియోజకవర్గం నుండి  తొలిసారిగా లోక్‌సభ సభ్యుడిగా ఎన్నికయ్యాడు.
రాజకీయ జీవితం 
ప్రదీప్ కుమార్ పాణిగ్రాహి బిజు జనతాదళ్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009 ఒడిశా శాసనసభ ఎన్నికలలో గోపాల్‌పూర్ నియోజకవర్గం నుండి తొలిసారి ఎమ్మెల్యేగా ఎన్నికయ్యాడు. ఆయన  2014 ఒడిశా శాసనసభ ఎన్నికలలో రెండోసారి ఎమ్మెల్యేగా ఎన్నికై నవీన్ పట్నాయక్ మంత్రివర్గంలో 2014 మే 20 నుండి 2017 మే 7 వరకు గ్రామీణ నీటి సరఫరా, సైన్స్ & టెక్నాలజీ, ఉన్నత విద్య శాఖ మంత్రిగా పని చేశాడు. 

ప్రదీప్ కుమార్ పాణిగ్రాహి 2019 ఒడిశా శాసనసభ ఎన్నికలలో గోపాల్‌పూర్ నియోజకవర్గం నుండి వరుసగా మూడోసారి ఎమ్మెల్యేగా ఎన్నికై 'ప్రజా వ్యతిరేక' కార్యకలాపాలకు పాల్పడుతున్నారనే ఆరోపణలతో ఆయనను బిజు జనతాదళ్ పార్టీ నుండి బిజెడి అధ్యక్షుడు, ముఖ్యమంత్రి నవీన్ పట్నాయక్ 2020 నవంబర్ 28న బహిష్కరించాడు.

ప్రదీప్ కుమార్ పాణిగ్రాహి 2024 లోక్‌సభ ఎన్నికలకు ముందు 2024 ఫిబ్రవరి 21న భువనేశ్వర్‌లో పార్టీ రాష్ట్ర అధ్యక్షుడు మన్మోహన్ సమల్ సమక్షంలో భారతీయ జనతా పార్టీలో చేరి  2024 ఎన్నికలలో బెర్హంపూర్ నియోజకవర్గం నుండి  తొలిసారిగా బీజేపీ అభ్యర్థిగా పోటీ చేసి తన సమీప ప్రత్యర్థి బీజేడీ అభ్యర్థి భృగు బాక్సిపాత్రపై 1,65,476 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.
మూలాలు

వర్గం:1963 జననాలు
వర్గం:18వ లోక్‌సభ సభ్యులు
వర్గం:ఒడిశా నుండి ఎన్నికైన లోక్‌సభ సభ్యులు
వర్గం:ఒడిశా రాజకీయ నాయకులు
వర్గం:ఒడిశా వ్యక్తులు
వర్గం:భారతీయ జనతా పార్టీ రాజకీయ నాయకులు